

****

**Republika e Kosovës**

Republika Kosova – Republic of Kosovo

**Komuna e Mitrovicës Veriore**

Opština Severna Mitrovica – Municipality of Mitrovica North

**NJOFTIM PЁR QYTETARЁ**

Të dashur qytetarë të Komunës së Mitrovicës Veriore ju njoftojmë se Ministria e Financave, Punës dhe Transfereve - Departamenti i Tatimit në Pronë ka përgaditur faturat e Tatimit në Pronë për vitin Tatimor 2025, të cilat mund ti gjeni në platformën eKOSOVA në linkun <https://ekosova.rks-gov.net/> si dhe në zyrën e Tatimit në Komunën e Mitrovicës Veriore.

**Pagesa për tatimin e vlerësuar është ndarë në dy këste, të cilat duhet të paguhen deri më 30 Prill dhe 30 Shtator. Borxhet duhet të paguhen menjëherë.** **Nëse pagesa juaj vonohet, ju do të duhet të paguani gjobë dhe interes.**

Për të shmangur gjoba dhe interes, është e rëndësishme që të mos paguani më vonë se datat e caktuara për pagesë. Ato zakonisht janë:

* **Menjëherë** – Borxhet
* **30 Prill** – Kësti i parë
* **30 Shtator**  – Kësti i dytë

Nëse Ministria e Financave, Punës dhe Transfereve apo Komunat vendosin të lëshojnë faturën më vonë se 31 Janar, datat për pagesë për këstin e parë do të shtyhen përputhshmërisht. Ju gjithmonë mund të gjeni datat aktuale në faturë.

Nëse data për pagesë bie në fundjavë, afati për pagesë shtyhet deri në ditën e radhës të punës.

Nëse pagesa juaj vonohet, ju do të duhet të paguani:

* Një **gjobë prej 10%** të tatimit të papaguar.
* Një **interes prej 0,65%** të tatimit të papaguar për secilin muaj të vonesës.

Ju mund të paguani tatimin tuaj në pronë në një prej mënyrave në vijim:

* Në një bankë të licensuar nga Banka Qëndrore e Kosovës;
* E-banking;
* Në Zyrë Postare apo institucione tjera të licensuara;
* Në komunë për shuma deri në 10 €.

Nëse jetoni jashtë vendit, ju keni alternativa të ndryshme për të paguar tatimin e pronës tuaj.

Ju mund të paguani në një prej mënyrave si në vijim.

❶ **Në një bankë lokale komerciale apo institucion tjetër të licensuar në Kosovë**

❷ **Pagesa përmes e-banking**

❸ **Pagesa përmes transfereve ndërkombëtare**

Ju faleminderit për bashkëpunimin tuaj !